CELEX: 32015D0008
Language: lv
Date: 2015-02-12 00:00:00
Title: Eiropas Centrālās bankas Lēmums (ES) 2015/716 (2015. gada 12. februāris), ar ko groza Lēmumu ECB/2004/2, ar kuru pieņem Eiropas Centrālās bankas Reglamentu (ECB/2015/8)

5.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 114/11
            
         EIROPAS CENTRĀLĀS BANKAS LĒMUMS (ES) 2015/716
   (2015. gada 12. februāris),
   ar ko groza Lēmumu ECB/2004/2, ar kuru pieņem Eiropas Centrālās bankas Reglamentu (ECB/2015/8)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus (turpmāk – “ECBS Statūti”) un jo īpaši to 12.3. pantu,
   tā kā:
   
               (1)
            
            
               ir lietderīgi pielāgot noteikumus par lēmumu pieņemšanas procesu Padomē, izmantojot rakstisko procedūru, kā sīkāk noteikts Eiropas Centrālās bankas Reglamenta 13.g, 13.h un 13.i pantā, lai ņemtu vērā iebildumu neizteikšanas procedūru saskaņā ar Padomes Regula (ES) Nr. 1024/2013 (1) 26. panta 8. punktu.
            
         
               (2)
            
            
               Attiecībā uz Eiropas Centrālās bankas Reglamenta 13.g līdz 13.i pantā noteikto rakstisko procedūru un ievērojot turpat noteiktos termiņus, ir lietderīgi paredzēt, ka katram Padomes loceklim ir ne vairāk kā piecas darbdienas apsvēršanai, lai laikposms, kurā Padomes locekļi saskaņā ar Regulas (ES) Nr. 1024/2013 26. panta 8. punktu var panākt vienošanos par iespējamiem iebildumiem attiecībā uz lēmuma projektu, tostarp sniedzot rakstisku skaidrojumu, nepārsniegtu desmit darbdienas.
            
         
               (3)
            
            
               ECBS Statūtu 10.2. pants paredz, ka Padomes locekļiem balsstiesības jāizmanto personiski. Tas ir svarīgs Padomes locekļu neatkarības aspekts, jo viņi ir locekļi sava pamata amata dēļ un balsošanā viņus nevar aizstāt citas personas, izņemot, ja loceklis ilgāku laiku nevar piedalīties sanāksmēs ECBS Statūtu 10.2. panta nozīmē. Padomes locekļa balsojums vai komentārs pēc būtības, kas Padomes lēmumu pieņemšanā, izmantojot rakstisko procedūru, tiek nosūtīts elektroniski, nav jāapliecina ar attiecīgā Padomes locekļa parakstu. Tas atbilst ECBS Statūtu 10.2. panta prasībām.
            
         
               (4)
            
            
               Ja Padomes loceklim nav iespēju balsot vai sniegt komentārus elektroniski, viņš var tieši pilnvarot citu personu parakstīties balsojumā vai sniegt komentārus pēc būtības. Šāds pilnvarotās personas paraksts tikai apstiprina to, ka tas ir attiecīgā Padomes locekļa personisks balsojums vai personiski izteikti komentāri.
            
         
               (5)
            
            
               Lēmums ECB/2004/2 (2) jāgroza, lai ņemtu vērā šīs izmaiņas,
            
         IR PIEŅĒMUSI ŠO LĒMUMU.
   1. pants
   Grozījums Eiropas Centrālās bankas Reglamentā
   Lēmumu ECB/2004/2 groza šādi:
   
               1)
            
            
               lēmuma 4.7. panta tekstu aizstāj ar šādu:
               “Izņemot 4.8. pantā īpaši paredzētus gadījumus, lēmumus var pieņemt arī, izmantojot rakstisko procedūru, ja pret to neiebilst vismaz trīs Padomes locekļi. Attiecībā uz rakstisko procedūru ir jāievēro šādas prasības: i) katram Padomes loceklim parasti ir vismaz piecas darbdienas apsvēršanai; ii) katrs Padomes loceklis (vai atbilstīgi 4.4. pantam iecelts aizstājējs) ir tieši vai klusējot paudis personisku piekrišanu; iii) katrs šāds lēmums ir jāatspoguļo nākamās Padomes sēdes protokolā. Lēmumus, ko pieņem, izmantojot rakstisko procedūru, apstiprina Padomes locekļi, kuriem apstiprināšanas laikā ir balsstiesības.”;
         
               2)
            
            
               lēmuma 4. pantam pievieno šādu tekstu:
               
                           “4.8.
                        
                        
                           Lēmumus 13.g līdz 13.i panta piemērošanas jomās var pieņemt arī, izmantojot rakstisko procedūru, ja pret to neiebilst vismaz pieci Padomes locekļi. Attiecībā uz rakstisko procedūru ir jāievēro prasība, ka katram Padomes loceklim ir ne vairāk kā piecas vai – 13.h panta gadījumā – divas darbdienas apsvēršanai.
                        
                     
                           4.9.
                        
                        
                           Visos rakstiskās procedūras gadījumos Padomes loceklis (vai atbilstīgi 4.4. pantam iecelts aizstājējs) var tieši pilnvarot citu personu parakstīties balsojumā vai sniegt komentārus pēc būtības atbilstīgi tam, kā tie personīgi vienojušies.”
                        
                     
         2. pants
   Stāšanās spēkā
   Šis lēmums stājas spēkā tā pieņemšanas dienā.
   
      Frankfurtē pie Mainas, 2015. gada 12. februārī
      
         
            ECB prezidents
         
         Mario DRAGHI
      
   
   
      (1)  Padomes 2013. gada 15. oktobra Regula (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).
   
      (2)  2004. gada 19. februāra Lēmums ECB/2004/2, ar ko pieņem Eiropas Centrālās bankas Reglamentu (OV L 80, 18.3.2004., 33. lpp.).